OpenLLM-France/wikimedia huggingface dataset:
# Associació Projecte dels Noms

Associació Projecte dels Noms és una ONG creada el 1993 i formada per persones que viuen amb VIH/sida. Promou la sensibilització i conscienciació ciutadana sobre la malaltia de la sida i treballa en la defensa de les persones afectades per aquesta pandèmia. Organitza anualment participa en el Dia Mundial de la Sida, amb activitats com l'exhibició del Tapís Memorial, confeccionat per familiars i amics de persones mortes per aquesta malaltia.
Ha impulsat la creació del primer Memorial Permanent de la Sida a Europa —situat al Jardí d'Aclimatació de Montjuïc i inaugurat el 2003— i cada 20 d'octubre organitza el Dia de la Prova del VIH, amb l'objectiu de fomentar el diagnòstic precoç de la infecció. Facilita informació i educació sobre els tractaments a les persones afectades i organitza sessions grupals per a persones seropositives impartides per altres persones que viuen també amb el VIH o la sida. A més, realitza de manera gratuïta, anònima i confidencial la prova del VIH i té un programa d'atenció i seguiment a persones amb difi cultats per modifi car i/o reduir les seves pràctiques sexuals de risc.
L'associació comparteix seu amb altres ONG especialitzades en la sida, com ara ATOS (Associació per al Trasplantament d'Òrgans a Seropositius) i Joves Positius (Associació de Joves amb VIH/Sida), ambdues membres de l'agrupació Hispanosida. D'altra banda, gràcies a Projecte dels NOMS, l'abril de 2006 s'inaugurarà a Barcelona el primer centre comunitari de l'Estat espanyol dedicat a l'atenció de la sexualitat i la salut dels homes homosexuals, tot i que d'acord amb l'esperit integrador que sempre ha caracteritzat a Projecte dels NOMS, hi podrà rebre atenció tothom que ho desitgi, independentment de la seva orientació sexual. El 2005 va rebre la Medalla d'Honor de Barcelona.
El Govern de la Generalitat de Catalunya li va concedir la Creu de Sant Jordi l'11 d'abril de 2017.

## Referències

* ↑ «Projecte dels Noms - HispanoSida». Generalitat de Catalunya. Arxivat de l'original el 2017-02-24. [Consulta: 24 febrer 2017].
* ↑ «El Govern distingeix amb la Creu de Sant Jordi 29 personalitats i 24 entitats». Generalitat de Catalunya. Arxivat de l'original el 2017-05-16. [Consulta: 11 abril 2017].
# Morgan Barbançon Mestre

Morgan Barbançon Mestre (París, 12 d'agost de 1992) és una genet espanyola. Va aconseguir un diploma olímpic després de collir un setè lloc en doma clàssica per equips juntament amb els seus companys Juan Manuel Muñoz Díaz i José Daniel Martín Dockx als Jocs Olímpics de Londres 2012.

## Referències

* ↑ «Morgan Barbançon». fei.org. [Consulta: 5 abril 2015].

## Enllaços externs

* Fitxa a fei
# Castellers de Rubí

Els Castellers de Rubí són una colla castellera de Rubí nascuda el 1996. Actualment són l'única colla castellera de la població. La colla és membre de la Taula de Cultura Popular i Tradicional de Rubí i participa activament en activitats de la ciutat relacionades amb la cultura popular i tradicional: les festes majors de Sant Pere (cap de setmana més proper al dia 29 de juny), la Festa Major de Sant Roc (segon cap de setmana de setembre), la Fira de Sant Galderic, la romeria dels Xatos, i la Diada Nacional de Catalunya.
L'actual colla pren el nom de la colla que va existir a la ciutat durant l'any 1984, que va fer castells de 5 i un intent de 4 de 6. L'actual agrupació es va crear el 20 d'abril de 1996, i actualment compta amb uns 35 membres i aixeca castells de sis, tot i haver arribat a descarregar el 3 de 7 i el 4 de 7 cap a la fi de segle passat, mantenint-los durant unes temporades.
El 2002 la colla pateix una forta crisi que arribà seu al màxim nivell l'any 2005, però cap a la fi de 2006 la colla rep noves incorporacions de castellers i es millora la tècnica, aconseguint descarregar els dos únics castells de sis en molts mesos a la 6a Diada dels Castellers de Rubí. La pandèmia de COVID-19 va deixar la colla amb molt pocs efectius, però va recuperar els castells de sis en 2024.

## Referències

* 1 2 Revista Castells, Num 32, Maig - Juny 2010, pàg. 46.
* 1 2 «Organització». Castellers de Rubí. [Consulta: 26 juliol 2018].
* ↑ Valls, Josep Bargalló. Un segle de castells: de 1900 a 2000 en dades. Cossetània Edicions, 2001, p. 92. ISBN 9788495684257.
* ↑ Informació més detallada de les festes a l'article Rubí
* ↑ «Rubí celebra la Diada Nacional de Catalunya». Omnium Cultural, 05-09-2017. [Consulta: 15 març 2020].
* ↑ «Pàgina de la colla dels 1990s». Arxivat de l'original el 2004-11-25. [Consulta: 4 novembre 2007].
* ↑ «Castellers de Rubí – tots a una!». [Consulta: 19 octubre 2024].
* ↑ «Els Castellers de Rubí tornen a ser colla de sis». Diari de Rubí, 07-06-2024, pàg. 19.

## Enllaços externs

* Castellers de Rubí - Lloc web oficial
* Web antiga (1990s) Arxivat 2007-02-12 a Wayback Machine.
* Bloc sobre la colla actualitzat fins a gener del 2011
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :
# Emilio Salafia

Emilio Salafia (Palerm, 10 d'octubre de 1910 - Palerm, 24 de maig de 1969) va ser un tirador d'esgrima italià, especialista en sabre, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on guanyà la medalla de plata en la prova de sabre per equips del programa d'esgrima. Quatre anys més tard, als Jocs de Los Angeles, tornà a guanyar la medalla de plata en la mateixa prova, alhora que finalitzà en desena posició en la prova de sabre individual.
En el seu palmarès també destaquen cinc medalles de plata al Campionat del món d'esgrima entre 1930 i 1935.

## Referències

* 1 2 «Emilio Salafia Olympic Results». sports-reference.com. Arxivat de l'original el 17 d'abril 2020. [Consulta: 3 octubre 2018].
# Hemiplegia

L'hemiplegia és una paràlisi d'una meitat del tronc i extremitats del mateix costat. Quan el grau d'afectació no és complet (parèsia) llavors s'anomena hemiparèsia.

## Etiologia

La causa habitual de l'hemiplegia és un accident vascular cerebral.

## Vegeu també

* Monoplegia
* Paraplegia
* Tetraplegia
# Hemipimelodus sundanensis

Hemipimelodus sundanensis és una espècie de peix de la família dels àrids i de l'ordre dels siluriformes.

## Referències

* ↑ uBio (anglès)
* ↑ Bleeker P., 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Desoutter, M., 1977: Révision du genre Hemipimelodus Bleeker, 1858 (Tachysuridae, Siluriformes, Pisces). Cybium 3e série. Bulletin de la Société Française d'Ichtyologie. Núm. 1: 9-36.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kailola, P.J. i W.A. Bussing, 1995. Ariidae. Bagres marinos. p. 860-886. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guía FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma, Itàlia.
* Marceniuk, A.P. i C.J. Ferraris, Jr., 2003. Ariidae (Sea catfishes). p. 447-455. A: R.E. Reis, S.O. Kullander i C.J. Ferraris, Jr. (eds.) Checklist of the freshwater fishes of South and Central America. Porto Alegre: EDIPUCRS, Brasil.
* Marceniuk, A.P. i N.A. Menezes, 2007. Systematics of the family Ariidae (Ostariophysi, Siluriformes), with a redefinition of the genera. Zootaxa 1416:1-126.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Taylor, W.R. i N.A. Menezes, 1978. Ariidae. A: W. Fischer (ed.) FAO species identification sheets for fishery purposes. West Atlantic (Fishing Area 31). volum 1. (pag. var.). FAO, Roma.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Herbert Lawford

Herbert Fortescue Lawford (Bayswater, Westminster, 15 de maig de 1851 − Dess, Aberdeenshire, 20 d'abril de 1925) fou un jugador de tennis britànic que es va destacar en els principis de l'esport, a finals del segle xix.
El seu màxim èxit va ser el títol de Wimbledon de 1887 triomfant a la final sobre Ernest Renshaw. A més va ser finalista del mateix torneig en altres cinc oportunitats durant els anys 1880. El 1879, va esdevenir el primer campió de dobles de la història a Wimbledon, al costat de Lestocq Robert Erskine.
Jugava des del fons de la pista amb cops precisos i potents. La seva dreta, coneguda com "el dreta Lawford" va ser molt temuda en la seva època. Va ser la primera persona en la història en emprar cops amb topspin. Va morir el 1925 i va ser incorporat al Saló de la Fama Internacional del Tennis el 2006.

## Torneigs de Grand Slam
### Individual: 6 (1−5)

| Resultat | Núm. | Any | Torneig | Oponent | Marcador |
| Finalista | 1. | 1880 | Wimbledon | John Hartley | 3−6, 2−6, 6−2, 4−6 |
| Finalista | 2. | 1884 | Wimbledon (2) | William Renshaw | 0−6, 4−6, 7−9 |
| Finalista | 3. | 1885 | Wimbledon (3) | William Renshaw | 5−7, 2−6, 6−4, 5−7 |
| Finalista | 4. | 1886 | Wimbledon (4) | William Renshaw | 0−6, 7−5, 3−6, 4−6 |
| Guanyador | 1. | 1887 | Wimbledon | Ernest Renshaw | 1−6, 6−3, 3−6, 6−4, 6−4 |
| Finalista | 5. | 1888 | Wimbledon (5) | Ernest Renshaw | 3−6, 5−7, 0−6 |

## Enllaços externs

* Herbert Lawford a l'ATP (anglès)
# Hermes Comunicacions

Hermes Comunicacions és el primer gran grup de comunicació escrita en català, que compta amb 54.000 exemplars cada dia al carrer i té més de 600.000 lectors a internet. Està presidit per Joan Vall Clara.
El dia 27 de novembre del 2009 Hermes Comunicacions comprà el 100% de les participacions de Corporació Catalana de Comunicació, empresa editora del diari Avui. El dia 8 de gener del 2010 la junta general extraordinària d'accionistes de l'empresa aprovà una ampliació de capital de fins a 5 milions d'euros.
Compta amb els diaris El Punt Avui i L'Esportiu, el setmanaris Presència, L'Econòmic i Cultura, les revistes mensuals Catalonia Today i Barçakids i el portal digital d'habitatge El Punt Habitatge. Anteriorment, també editava el desaparegut canal El Punt Avui TV i Punt de Festa.

## Empreses filials

* Maig 2011, societat de responsabilitat limitada laboral creada el 2011.
* Taller d'Iniciatives Editorials, societat limitada creada el 2010.
* Catalonia Today, societat limitada creada el 2003 i absorbida el 2017 per Hermes Comunicacions.
* Comercialitzadora i Editora de la Coordinadora de Mitjans, societat limitada creada el 2001 i absorbida el 2017 per maig 2011.
* Corporació Catalana de Comunicació, societat limitada creada el 1998 i absorbida el 2012 per Hermes Comunicacions.
* Revista Presència, societat limitada creada el 2012 i absorbida el 2017 per Hermes Comunicacions.
* Xarxa de Serveis i de Comunicacions 2014, societat limitada creada el 2013 i absorbida el 2017 per Hermes Comunicacions.

## Referències

* ↑ Neix el gran grup en català de comunicació, Avui.cat, 27 de novembre 2009 (consulta: 28-11-09).
* ↑ Ampliem capital i oferim entrada a subscriptors, anunciants i lectors, Avui.cat
* ↑ «"El Punt"-Hermès Comunicacions: projecció social de la llengua catalana» (vídeo). Televisió de Catalunya, 07-07-2010. [Consulta: 29 desembre 2011].
# Hipòtesi dels mercats eficients

Escola d'Economia de Chicago :
Moviments
Liberalisme llibertari
Neoliberalisme
Neoconservadorisme
Organitzacions
Cato Institute
Reason Foundation
George Mason University
Library of Economics and Liberty
Creences
Monetarisme
Economia neoclàssica
Consequentialist libertarianism
Economistes
Ronald Coase
Gary Stanley Becker
David D. Friedman
Milton Friedman
Rose Friedman
Frank Knight
Ronald Coase
Robert Fogel
Gary Becker
Robert E. Lucas
Richard Posner
Thomas Sowell
George Stigler
Friedrich von Hayek (associat)
Teories
Avantatge comparatiu
Índex de preus al consum
Creixement econòmic
Racionalisme econòmic
Hipòtesi dels Mercats Eficients
Friedman rule
Friedman's k-percent rule
Teoria dels jocs
Producte interior brut
Homo economicus
Economia internacional
Finances internacionals
Comerç internacional
Corba de Laffer
Economia monetària
Teoria de l'elecció pública
Teoria quantitativa del diner
Agent racional
Teoria de l'elecció racional
Teoria de les expectatives racionals
Symmetrical inflation target
Principis
Banc centrals
Privatització
Desregulació
Llibertat econòmica
Integració econòmica
Interdependència econòmica
Liberalització econòmica
Taxa de canvi
Valor fiduciari
Mercat lliures
Lliure comerç
Reserva internacional
Globalització
Inflation adjustment
Objectiu d'inflació
Propietat intel·lectual
Laissez faire
Marketization
Impost negatiu sobre la renda
Operacions de mercat obert
Propietat privada
Mercat comú
 ·  ·  · Categoria:Finances  · :
La Hipòtesi dels Mercats Eficients o Teoria d'Eficiència del Mercat (en anglès: Efficient-market hypothesis) sosté que en qualsevol moment determinat tota la informació coneguda pels membres del mercat i totes les creences dels inversors sobre el futur estan reflectides en el preu dels valors financers negociats en els mercats financers. La teoria fou desenvolupada als anys seixanta del segle xx a la Universitat de Chicago (Escola d'Economia de Chicago) pel professor Eugene Fama.
Existeixen tres versions de la teoria:
* la versió forta sosté que absolutament tota la informació (inclosa la informació dels insiders) està incorporada al preu d'un valor financer.
* la versió semi-forta sosté que només la informació pública està reflectida en el preu.
* la versió dèbil sosté que únicament hi ha reflectida en el preu actual la informació passada.
La Hipòtesi dels Mercats Eficients implica que cap inversor pot superar consistentment el mercat en tant que tot valor financer està correctament valorat tenint en compte tota la informació disponible, i que la funció d'un assessor financer es redueix a fer una cartera a mida de l'aversió al risc que té un inversor, però no ha de buscar superar al mercat.
La teoria ha estat contestada per aquells que han evidenciat anomalies en els mercats que revelen inconsistència amb la teoria dels mercats eficients.

## Bibliografia

* «Efficient Market Theory». Investor glossary. Arxivat de l'original el 2011-10-20. [Consulta: 24 abril, 2011]. (anglès)

## Enllaços externs

* Confusión de confusiones
* Un passeig pels estudis dels mercats eficients Arxivat 2021-11-05 a Wayback Machine.

## Vegeu també

* Joseph Stiglitz
# Horná Štubňa

Horná Štubňa és un poble i municipi d'Eslovàquia que es troba a la regió de Žilina, al centre-nord del país. La primera menció escrita de la vila es remunta al 1390.

## Referències

* ↑ «Žilinský kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História obce». [Consulta: 21 desembre 2021].
# Historic Crew Stadium

Historic Crew Stadium (anteriorment conegut com a Columbus Crew Stadium i Mapfre Stadium) és un estadi de futbol de la ciutat de Columbus (Ohio). Inaugurat el 15 de maig de 1999, és el primer estadi construït exclusivament per a la pràctica del futbol als Estats Units.
Des de la seva inauguració fins a mitjan 2021, ha estat la seu del Columbus Crew, club de la Major League Soccer, i té una capacitat per a 20.145 espectadors.
També hi han jugat les seleccions nacionals dels Estats Units masculines i femenines en partits internacionals com les tres victòries sobre Mèxic als anys 2001, 2005 i 2009 en partits classificatoris mundials.

## Orígens

L'equip de l'MLS de la ciutat de Columbus (Ohio), el Columbus Crew, va començar jugant els seus partits a l'Ohio Stadium en la temporada inaugural de l'MLS el 1996. No obstant això, pel fet que l'estadi era dissenyat pel futbol americà, mai va ser molt popular per l'equip ni pels aficionats. Quan es va començar a renovar l'estadi i el Columbus Crew es va veure obligat a buscar un altre estadi, el propietari de l'equip, l'empresari Lamar Hunt, va decidir construir un estadi propi per a la franquícia. Ell i el seu negoci, el Hunt Sports Group, van pagar totes les despeses de l'estadi que va costar 28.5 milions de dòlars (US$ 39.8 milions en dòlars de 2012). El Columbus Crew Stadium es va convertir en el primer estadi construït específicament per a futbol de l'MLS i és famós per haver iniciat una onada de construccions d'estadis específics per a futbol en tot el país.

## Referències

* ↑ «Columbus Crew - Club History» (en anglès). Columbus Crew. Arxivat de l'original el 2010-04-08. [Consulta: 17 novembre 2012].

## Enllaços externs

* Web oficial
* Panorama Arxivat 2010-01-19 a Wayback Machine.
# Horka

Horka (alt sòrab: Hórka) és un municipi alemany que pertany a l'estat de Saxònia. Es troba a la part oriental del districte de Görlitz en una àrea boscosa a prop de la frontera amb Polònia, a uns 18 km al nord-oest de Görlitz i 4 quilòmetres a l'est de Niesky. De 1936 a 1947 va dur el nom germanitzat de Wehrkirch.
# ID3

ID3 és un camp de metadades utilitzat pel format de compressió MP3. Aquestes metadades o també anomenades etiquetes contenen informació respecte a les dades de l'àudio com pot ser l'artista, el nom de la cançó, el títol de l'àlbum, etc.

## ID3v1

La versió 1 d'aquest format de metadades correspon a un bloc de 128 bytes que s'adjunta al final de l'arxiu d'àudio. Aquest bloc es descompon amb 7 camps:
| Camp | Mida | Descripció |
| Tag | 3 bytes | Identificació del bloc id3 |
| Title | 30 bytes | Títol de la cançó |
| Artist | 30 bytes | Solista o grup que interpreta la cançó |
| Album | 30 bytes | Nom de l'àlbum on hi ha la cançó |
| Year | 4 bytes | Any de publicació de la cançó en format AAAA |
| Comment | 30 bytes | Camp per si es vol afegir algun comentari |
| Genre | 1 byte | Gènere al qual pertany la cançó |

### Versió 1.1

La versió 1.1 és una modificació de la versió 1, per tant totalment compatible. Aquesta versió segueix corresponent a un bloc de 128 bytes que s'adjunta al final de l'arxiu però redueix el camp de comentaris en 2 bytes i afegeix 1 byte per un camp nou anomenat track per tal de poder introduir el número de cançó que correspon dins de l'àlbum.
Per tal que funcioni la compatibilitat amb la versió anterior, el byte 29 corresponen al camp comentari de la versió 1 ha de ser nul (0x00) i el nou camp se situarà en el byte 30.
El bloc de metadades d'aquesta versió quedarà compost per:
| Camp | Mida | Descripció |
| Tag | 3 bytes | Identificació del bloc id3 |
| Title | 30 bytes | Títol de la cançó |
| Artist | 30 bytes | Solista o grup que interpreta la cançó |
| Album | 30 bytes | Nom de l'àlbum on hi ha la cançó |
| Year | 4 bytes | Any de publicació de la cançó en format AAAA |
| Comment | 28 bytes | Camp per si es vol afegir algun comentari |
| 0x00 | 1 byte | Camp nul per compatibilitat amb la versió 1 |
| Track | 1 byte | Nº de cançó |
| Genre | 1 byte | Gènere al qual pertany la cançó |

## ID3v2

Degut a les moltes restriccions de la versió 1:
* Molts dels camps es queden curts per segons quins arxius d'àudio,
* Ús només amb llengües occidentals,
* Nombre de camps insuficient,
* Etiques no personalitzades
Es crea la versió 2 per tal de solucionar totes les mancances que té la versió anterior.

### Novetats v2

* Les metadades passen al principi del fitxer per tal de facilitar la transmissió de l'arxiu
* Camps unicode
** ASCII
** UTF-16
** UTF-16BE
** UTF-8
* Mida de les etiquetes variable
* Es poden adjuntar imatges
* L'usuari pot afegir els camps que vulguin tot i que hi ha 35 camps predefinits
** Compositor
** Lloc de gravació
** Artista
** Orquestra
** Etcètera

### Capçalera

La capçalera és la primera informació de l'arxiu i té una mida de 10 bytes. Té els següents camps:
* Identificatiu
* Versió
* Flag
* Mida

### Format

| Capçalera | ID, Versió, Flag, Mida |
| Informació | Nom de la cançó, àlbum, etc. |
| Lletra | Lletra de la cançó |
| Informació de la imatge | Text explicatiu de la imatge |
| Imatge | Imatge en PNG |
| Comentaris | Camp per escriure comentaris |

## Enllaços externs

* http://www.id3.org Arxivat 2011-11-11 a Wayback Machine.
# Idubeda

Idubeda fou una cadena muntanyosa d'Hispània que des de les muntanyes càntabres corria al sud-est paral·lela al riu Ebre. Les seves derivacions principals eren el mont Caunus (prop de Bílbilis), el Saltus Manlianus (potser Serra de Molina) i els monts Orospeda. Va portar aquest nom sota els romans, però després es va perdre. Si bé no s'ha pogut establir amb seguretat, correspondria al sistema Ibèric.
# Illorai

Illorai (en sard, Illorai) és un municipi italià, dins de la Província de Sàsser. L'any 2007 tenia 1.121 habitants. Es troba a la regió de Goceano. Limita amb els municipis de Bolotana (NU), Bonorva, Bottidda, Burgos, Esporlatu, Orani (NU) i Orotelli (NU).

## Administració

Llista d'alcaldes :
| Període | Identitat | Partit |
| 2006- | Maria Concetta Masia | Comissari prefectici |
# Infant

«Infant» té aquests significats:
* Infant, cadascun dels soldats de la infanteria
* Infant vegeu Infantesa
* Infant d'Espanya, títol que s'atorga al Regne d'Espanya als fills del rei dintre del que es diu família reial
* Hermes amb Dionís infant, escultura grega de marbre atribuïda a l'escultor Praxíteles del període clàssic final
# Isabel (sèrie de televisió xilena)

Isabel (oneguda anteriorment com: Isabel Allende: no me mires así), és una minisèrie web de drama biogràfic xilena dirigida per Rodrigo Bazae. La sèrie està basada en la vida de l'escriptora xilena Isabel Allende i es va estrenar en televisió oberta el 3 de juny de 2021 en Mega. Mentre que per a Llatinoamèrica i Espanya es va llançar en streaming a Amazon Prime el 4 de juny de 2021. La producció és protagonitzada per Daniela Ramírez com el personatge titular.

## Repartiment

* Daniela Ramírez com Isabel Allende
* Néstor Cantillana com Miguel Frías
* Rodolfo Pulgar com Agustín Llona
* Paola Volpato com María Teresa Juárez
* Rosario Zamora com Francisca Llona

## Referències

* ↑ «PRODU | Isabel Allende: No me mires así Mega de Chile». produ.com, 11-10-2018. [Consulta: 13 maig 2021].
* 1 2 3 4 5 6 7 8 «Serie sobre Isabel Allende se estrenará en junio tanto en Amazon Prime como en Mega». cooperativa.cl, 12-05-2021. [Consulta: 13 maig 2021].